SL
L 58/1406
Uradni list Evropske unije
23.2.2023
KOMISIJA PILOTNI PROJEKTI
POGLAVJE PP 01 — RAZISKAVE IN INOVACIJE (nadaljevanje) PP 01 23
(nadaljevanje)
PP 01 23 05
(nadaljevanje) — opredelitev možnih ukrepov na ravni držav članic ter regionalni in lokalni ravni za spodbujanje razvoja podjetij in podporo MSP pri zagotavljanju vesoljskih rešitev EU za zagotavljanje varnejših rešitev za flote EU (zrakoplove in plovila); — izdelava prototipov opreme plovila, ki uporablja signale sistema Galileo za obravnavo glavnih potreb, ki jih obstoječa oprema ne pokriva, s poudarkom na uporabi storitev sistema Galileo za iskanje in reševanje; prototipi opreme, proizvedeni v okviru tega pilotnega projekta, bi morali temeljiti, kadar je to mogoče, na obstoječih komercialnih sestavnih delih; — izvedba več demonstracij za komercialna letala in ribiška plovila.
Cilj je dokazati izvedljivost in dodano vrednost za ta sektor ter potrditi operativni koncept s sodelovanjem uporabnikov v letalstvu in pomorstvu ter pristojnih organov iz različnih držav.
Zrakoplovi in plovila v prikazu so opremljeni vsaj s prototipom oddajnika, ki se lahko aktivira na daljavo in bo uporabljal signale Galileo ter posebna kodirana sporočila. — bo prispeval k pripravi novih standardov, ki opredeljujejo 1) minimalne operativne zahteve za signale za iskanje in reševanje 406 MHz v komercialnih zrakoplovih (ELT-DT) in ribiških plovilih (EPIRBS), da se omogoči daljinsko aktiviranje, in 2) potrebne preskuse za preverjanje skladnosti delovanja v podporo prihodnjim regulativnim pobudam v Evropi. — bo sodeloval v obstoječih delovnih skupinah, ki obravnavajo rešitve za oddajnike za iskanje in reševanje, vključno z različnimi javnimi/zasebnimi platformami in razgovori s ključnimi industrijskimi deležniki, kot so operaterji zrakoplovov, združenja za ribiška plovila, upravljavci pristanišč ter ustrezni pomorski in letalski organi za iskanje in reševanje; — konsolidiral zahteve uporabnikov in opredelil zahteve glede opreme (oddajnikov).
COSPAS-Sarsat, mednarodna organizacija za iskanje in reševanje, prispeva k reševanju približno 2 000 oseb v povprečju na leto.
Uporabljena oprema (oddajnik 406MHz) vključuje obvezne osnovne zmogljivosti za prenos opozorila satelitom, ki ponovno prenesejo informacije zemeljski infrastrukturi.
Galileo že prispeva z zagotavljanjem svojih satelitov za posredovanje sporočil, to je tako imenovana storitev predhodne povezave.
V zemeljski infrastrukturi se določi lokacija oddajnika in aktivirajo sile za iskanje ter reševanje.
Galileo trenutno zagotavlja neobvezno zmogljivost, katere glavni cilj je zagotoviti potrdilo o prejemu aktiviranega oddajnika, t. i. povratno povezavo.
Možnost vzpostvaitve komunikacijskega kanala od infrastrukture Galileo do katerega koli oddajnika na svetu bo omogočila nove funkcije, ena najpomembnejših pa je možnost, da se po potrebi aktivira na daljavo signal iz zemeljske infrastrukture.
V sektorju komercialnega letalstva je bilo opravljeno predhodno delo, ki je pripeljalo do objave minimalnega standarda uspešnosti letalskega sistema (EUROCAE ED-277), v katerem so opisani operativni postopki, ki jih je treba vzpostaviti, da se omogoči ta razvoj.
Vendar še ni bil vzpostavljen minimalni standard za delovanje oddajnikov, ki bi se lahko uporabljal za podporo prihodnji uredbi.
Agencija Evropske unije za varnost v letalstvu (EASA), ki zagotavlja zahteve za sledenje zrakoplovov, pojasnjuje, da je za aktivacijo oddajnika na daljavo potreben še nadaljnji razvoj.
Standard za oddajnike zrakoplovov (EUROCAE ED-62B) ne vključuje možnosti za aktivacijo na daljavo.